Sorglegt að sjá

Það er sorglegt að sjá þessar aðfarir lögreglumanns gagnvart unglingspilti sem grunaður var um búðarhnupl en reyndist svo alsaklaus þegar til kom, og ekkert fannst á honum. En þó svo hefði verið - þá réttlætir það ekki svona aðfarir. Þetta er unglingur - og það er nú ekki eins og hann hafi verið grunaður um stórglæp. Afbrot hans virðist einkum vera að lýsa yfir sakleysi sínu.

Ég velti fyrir mér afleiðingum þessa atviks á sálarlíf piltsins og tilfinningar þeirra sem voru með honum til lögreglunnar framvegis. Svo mikið er víst að þetta eykur ekki traust almennings á lögreglunni. Innra með sjálfri mér hafa vaknað alvarlegar efasemdir um að lögreglumönnum sé innrætt rétt hugarfar gagnvart borgurum þessa lands, þ.á.m. unglingum.

Ef íslenskir lögreglumenn þola ekki að þeim sé svarað á vettvangi - hvar stöndum við þá? Hver eru réttindi borgaranna ef þeir mega ekki tjá sig við lögregluna án þess að eiga á hættu meiðingar og lítillækkun?

Löggæslustörf eru vissulega krefjandi - þau eiga að vera það. En þessar aðstæður voru ekkert sérlega krefjandi. Hver einasti grunn- eða framhaldsskólakennari hefði leyst betur úr þessu máli en lögreglumaðurinn gerði þarna. Þetta var einfaldleg ástæðulaus árás á varnarlausan ungling. Lögregluoflæti - paranoja.

Og hvað skyldu lögregluyfirvöld gera í málinu, nú þegar atvikið er lýðum ljóst?

Hvað hefðu þau gert ef þetta myndband væri ekki til staðar? Spyr sú sem ekki veit.

Fyrri ummæli:
Já, því miður eru ofbeldisgenin líka til í laganna vörðum - og auðvitað eru þeir líka mannlegir og kunna sig oft ekki. En, slíkt á þó alls ekki heima í lögreglunni og svona vinnubrögð eru til skammar. Viðkomandi lögreglumaður á ekki heima í þessu starfi því greinilega kann hann ekki að hemja sig. Verður fróðlegt að sjá hvernig lögvaldið snýr sér út úr þessu atviki.

Hvað er málið? Þessi strák fáviti er með kjaft og er snúinn niður. Og hvað með það? Var hann lamin með kylfu? sparkað í hann járnaðan? Bara væll í fólki hérna.

||

Það fólk sem getur ekki sínt almenningi á öllum aldri þá virðingu að hlusta á það á ekki að vera í lögreglunni. Nú verður lögreglu stéttin að fara að hugsa sinn gang, hvað er best að gera til að vinna virðingu almennings?

||

Ég vona að þú sért ekki í lögreglunni Óskar, og verðir aldrei.

||

óskar er ekki svara verður.

||

Tek undir hvert þitt orð Ólína.

||

Ég verð að taka heilshugar undir með þér Ólína, það er orðið mjög hart ef að lögreglumenn kunna ekki lengur að tala fólk niður og ræða hreinlega við það.

Mér finnst lögreglunni hafa farið mikið aftur, því þeirra hugsun virðist vera að beita afli frekar en vitsmunum.

Það segir sig alveg sjálft að góður lögreglumaður getur ALLTAF talað við fólk og hlustað - það er það sem einkennir góðan lögreglumann frá slæmum.

||

Það er auðvitað ekki gott að sjá lögregluþjón missa svona tök á sér, en hvaða skilaboð er verið að senda unglingum í dag með umræðunni eins og hún er? Eru skilaboðin það er alveg sama hvað þið gerið og segið við fullorðið fólk þið sleppið af því þið eruð unglingar og börn? Hvert hefur þetta leitt tildæmis í Englandi þar sem það er nánast daglegtbrauð að unglingar drepi oftast aðra unglinga og börn og stundum jafnvel fullorðna. Er það kannski því að kenna að foreldar og fjölmiðlar hafa gert allt sem þeir gátu til að koma í veg fyrir að börn væru öguð og þyrftu að horfast í augu við það sem þau gera og segja? Hvað gerist svo þegar þetta fólk verður fullorðið og fer að vinna sem lögreglumenn eða kennarar sem dæmi verður kveikiþráðurinn enn styttri?

Ég hef grun um að drengurinn á myndbandinu hafi sagt eitthvað sem olli viðbrögðunum og að ungi lögregluþjónninn hafi brugðist við eins og hann hefur kannski áður gert í skóla þar sem ögun var farin fyrir lítið, auðvitað get ég ekkert sagt til um það því ég þekki þar ekki til, en mér dettur í hug að vandinn liggi í að við erum búin að gera aga útlægan úr skólum og allstaðar með því að refsa þeim sem reyna að halda honum uppi.

Ummæli:
Ég ætla ekki að afsaka þetta atvik á nokkur hátt .....en langar að vita af því að þú spyrð hvort við viljum að lögreglan komi svona fram við okkar börn áður en þau læra sína mannasiði...finnst þér ekki nokkuð seint í rassinn gripið að fara að kenna sautján ára gömlum dreng mannasiði.

Verkefni: Uppbyggilegt
Merking: Nei